**ZMLUVA O DIELO**

*uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami*

|  |  |
| --- | --- |
| **Objednávateľ:** |  |
| Obecný úrad, Žitavce  v zastúpení: Dr. Stanislav Strieška, starosta obce  Adresa: Žitavce 130, 952 01  IČO: 00308722,  DIČ: 2021056664  Č. účtu: 2254331001/5600  IBAN: SK33 5600 0000 0022 5433 1001  e-mail: starosta@zitavce.sk |  |
| / ďalej len **"objednávateľ"**/ |  |
|  |  |
|  |  |
|  |  |
|  |  |
|  |  |
| |  |  | | --- | --- | | **Zhotoviteľ:** |  | | Lega, a.s.  v zastúpení: Ing. Peter Machata, predstavenstvo  Adresa: Gen. Svobodu 17, 941 06 Komjatice  IČO: 36 655 562  DIČ: 2022216581  IČ DPH: SK2022216581  Č. účtu: 2940044723/1100  IBAN: SK15 1100 0000 0029 4004 4723  e-mail: machata@stavmex.sk |  | |  |  | | / ďalej len **"zhotoviteľ" /** |  | |  |  | |  |  | |  |

**Čl. I  
Predmet zmluvy**

1. Zmluvné strany sa na základe vzájomnej dohody rozhodli uzatvoriť túto zmluvu, predmetom ktorej je vykonanie diela – Zníženie energetickej náročnosti Obecného úradu v Žitavciach.
2. Touto zmluvou sa zhotoviteľ zaväzuje uskutočniť a odovzdať objednávateľovi dielo podľa technických a právnych predpisov a slovenských technických noriem, podľa špecifikácií uvedených v tejto zmluve, v súlade s projektovou dokumentáciou v rozsahu oceneného výkazu výmer, ktorý tvorí Prílohu č. 1 k tejto zmluve, t.j. v zmysle predloženej ponuky vo verejnom obstarávaní s názvom „Zníženie energetickej náročnosti Obecného úradu v Žitavciach“, na základe požiadaviek objednávateľa a objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať
3. .

**Čl. II  
Cena za vykonanie diela**

1. Na základe dohody zmluvných strán zaplatí objednávateľ na účet zhotoviteľa za vykonané dielo sumu podľa krycieho listu súpisu vykonaných prác vo výške

Cena bez DPH 176 876,01 EUR

DPH 35 375,20 EUR

Cena vrátane DPH 212 251,21 EUR

1. V tejto sume sú na základe dohody zmluvných strán zahrnuté náklady na vykonanie prác a náklady na materiál potrebný pri vykonaní týchto prác.
2. Ceny a sadzby uvedené v ocenenom výkaze výmer zahŕňajú cenu prác popísaných v jednotlivých položkách v nadväznosti na technické špecifikácie, vrátane všetkých nákladov a výdavkov, ktoré sa vyžadujú a môžu súvisieť s úplnou realizáciou diela, vrátane dočasných diel, materiálu, dodávky, montáže, všetkých skúšok, dočasných prác a pod.
3. Zmluvné strany sa dohodli, že táto suma je konečná a zhotoviteľ nemá nárok účtovať si vyššiu cenu z dôvodu zmeny materiálov, výrobkov a pod., okrem prípadu, kedy dôjde k navýšeniu objemu prác z dôvodu, ktorý pri uzatvorení tejto zmluvy nebolo možné objektívne predvídať.
4. Objednávateľ je povinný zaplatiť dohodnutú sumu za vykonanie diela, podľa bodu 1 tohto článku najneskôr do 60 dní odo dňa doručenia faktúry.
5. Zhotoviteľ sa zaväzuje vystaviť faktúru za vykonané dielo po jeho odovzdaní najneskôr do 30 dní odo dňa odovzdania diela.
6. Faktúra sa považuje za zaplatenú dňom odpísania z účtu objednávateľa.
7. V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.
8. Faktúra musí obsahovať : - obchodné meno objednávateľa a zhotoviteľa a adresy sídiel
   * číslo faktúry
   * deň odoslania a splatnosť faktúry
   * označenie peňažného ústavu a číslo účtu na ktorý sa má platiť aj v tvare IBAN
   * označenie diela
   * pečiatka a podpis oprávnenej osoby
   * súpis vykonaných prác
   * prílohou faktúry musí byť kópia preberacieho protokolu diela.

**Čl. III**

**Termín plnenia diela**

1. Zhotoviteľ vykoná dielo za podmienok dojednaných v tejto zmluve v termíne do 7 mesiacov od odovzdania staveniska. Na odovzdanie staveniska objednávateľ zhotoviteľa vyzve po schválení zákazky v rámci kontroly verejného obstarávania poskytovateľom nenávratného finančného príspevku, t.j. po doručení správy z kontroly verejného obstarávania
2. Dobu zhotovenia a odovzdania diela dohodnuté v bode 1 tohto článku zmluvy je možné predĺžiť len vtedy, ak zhotoviteľ je v omeškaní v dôsledku porušenia spolupôsobenia objednávateľa podľa tejto zmluvy, a to o dobu trvania tohto porušenia, ako aj v dôsledku okolností súvisiacich s vyššou mocou.
3. Akákoľvek zmena termínu zhotovenia a odovzdania oproti bodu 1 tohto článku zmluvy je podmienená vzájomnou dohodou zmluvných strán v písomnej podobe formou dodatkov k tejto zmluve, ktoré budú očíslované, datované a podpísané obidvoma zmluvnými stranami a stanú sa tak súčasťou zmluvy
4. Zhotoviteľ je povinný na žiadosť objednávateľa informovať ho o stave vykonaných stavebných prác.

**Čl. IV**

**Vykonanie diela a jeho odovzdanie**

1. Zhotoviteľ vykoná stavebné činnosti spojené s predmetom diela podľa tejto zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.
2. Zhotoviteľ znáša nebezpečenstvo škody na diele až do jeho odovzdania a prevzatia objednávateľom.
3. Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. Zhotoviteľ je povinný zabezpečiť na stavbe požiarnu ochranu.
4. Zhotoviteľ zodpovedá za dodržiavanie základných nariadení hygieny práce dané úpravou MZSR o hygienických požiadavkách na pracovisku.
5. Zhotoviteľ zabezpečí prítomnosť svojho stavbyvedúceho Ing. Petra Machatu
6. Zhotoviteľ priebeh prác zaznamenáva v stavebnom denníku, ktorý predloží pri odovzdaní diela a bude súčasťou preberacieho protokolu.
7. Zhotoviteľ zodpovedá za čistotu a poriadok na mieste staveniska.
8. Z dôvodu verejného priestranstva okolo staveniska sa zhotoviteľ zaväzuje prenajať si od objednávateľa skladové priestory pri zhotovovaní diela na obdobie 7 mesiacov.
9. Zmluvu o prenájme je povinný uzavrieť do troch dní od začiatku účinnosti tejto zmluvy o dielo v cene 3000 € / mesiac.
10. Zhotoviteľ zodpovedá za to, že všetky materiály použité na zhotovenie diela budú nové a I. akosti ( triedy ) a budú zodpovedať všetkým platným normám či smerniciam o stavebných výrobkoch. Zhotoviteľ pri odovzdaní diela predloží certifikát kvality použitých materiálov.
11. Súčasťou preberacieho protokolu pri odovzdaní diela budú aj doklady z revízie elektrických rozvodov a kúrenia v rekonštruovanej budove.
12. Zhotoviteľ vyzve písomne objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela spíšu zmluvné strany zápisnicu.

**Čl. V**

**Zodpovednosť za vady diela a záručná doba**

1. Zhotoviteľ zodpovedá za to, že predmet tejto zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.
2. Zhotoviteľ zodpovedá za nedostatky, ktoré má predmet v čase jeho odovzdania objednávateľovi. Za vady, ktoré sa prejavili po odovzdaní diela zodpovedá iba vtedy, ak boli spôsobené porušením jeho povinností.
3. Vadou diela sa rozumie odchýlka v kvalite, technickej normy a v zmysle stavebných noriem.
4. Záručná doba je 3 roky a začína plynúť odo dňa prevzatia diela objednávateľom.
5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.
6. Zhotoviteľ sa zaväzuje začať s odstraňovaním prípadných vád do 3 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne.
7. Zmluvné strany sa dohodli, že objednávateľ je oprávnený zadržať 10 % z celkovej fakturovanej ceny diela počas záručnej doby podľa bodu 4 tohto článku tejto zmluvy od odovzdania a prevzatia diela ako zábezpeku na odstránenie prípadných skrytých vád. Objednávateľ môže prijať pri odovzdaní a prevzatí diela ako náhradu za zadržanú čiastku bankovú záruku zhotoviteľa v identickej výške a termíne platnosti, t.j. 10 % z celkovej fakturovanej ceny. Zadržanú čiastku z fakturovanej celkovej ceny diela (alebo bankovú záruku) objednávateľ uvoľní najneskôr do 10 dní od uplynutia záručnej doby podľa bodu V.4 tejto zmluvy, pokiaľ táto čiastka nebude spotrebovaná na odstraňovanie prípadných skrytých vád.

**Čl. VI**

**Subdodávatelia**

1. Zhotoviteľ v prílohe č. 2 k zmluve uvádza údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V prípade neuvedenia subdodávateľov v zmluve musí celý predmet zmluvy podľa článku I. tejto zmluvy dodať zhotoviteľ.
2. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá zhotoviteľ, ako keby predmet zmluvy plnil sám
3. Zhotoviteľ je povinný oznámiť akúkoľvek zmenu údajov o subdodávateľovi kupujúcemu. Zmena subdodávateľa je možná len na základe jeho písomného odsúhlasenia objednávateľom formou dodatku k tejto zmluve
4. Subdodávatelia zhotoviteľa musia spĺňať podmienky podľa § 32 ods. 1 zákona o verejnom obstarávaní. Zhotoviteľ je povinný na vyzvanie objednávateľa do 10 kalendárnych dní preukázať splnenie podmienok podľa predchádzajúcej vety dokladmi v súlade so zákonom o verejnom obstarávaní

**Čl. VII**

**Osobitné podmienky**

1. Zhotoviteľ je povinný strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
2. Objednávateľ, ako prijímateľ NFP si v rámci záväzkového vzťahu so zhotoviteľom vyhradzuje právo bez akýchkoľvek sankcií odstúpiť od zmluvy s dodávateľom v prípade, kedy ešte nedošlo k plneniu zo zmluvy medzi objednávateľom a dodávateľom, a výsledky administratívnej finančnej kontroly verejného obstarávania zo strany poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
3. Zhotoviteľ prehlasuje, že v čase podpisu zmluvy je on a definovaní subdodávatelia zapísaní v registri partnerov verejnej správy, ak sa ich táto povinnosť týka v zmysle zákona č. 315/2016 Z.z. o registri partnerov verejného sektora a o zmene a doplnení niektorých predpisov.

**Čl. VIII**

**Sankcie**

* 1. V prípade omeškania zhotoviteľa s odovzdaním predmetu diela v dohodnutom termíne zaplatí zhotoviteľ objednávateľovi zmluvnú pokutu vo výške 50,- eur za každý deň omeškania.
  2. V prípade omeškania objednávateľa s úhradou faktúr si môže zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.

**Čl. IX**

**Zánik zmluvy**

1. Táto zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.
2. Táto zmluva môže zaniknúť aj na základe dohody zmluvných strán, ku dňu ktorý si dohodnú.
3. Objednávateľ si vyhradzuje právo odstúpenia od zmluvy v prípade ak by došlo k porušeniu povinností zhotoviteľa, pri ktorom môže dôjsť k materiálnym škodám alebo k ohrozeniu zdravia, či života alebo k hrubému porušeniu technickej disciplíny zhotoviteľa pri zhotovení diela.
4. Objednávateľ je oprávnený odstúpiť od zmluvy aj v prípade podstatného prekročenia času plnenia, dohodnutého v Čl. III bod 1 tejto zmluvy. Za podstatné prekročenie času plnenia sa považuje 30 dní odo dňa, od ktorého mal zhotoviteľ predmet diela odovzdať podľa Čl. III tejto zmluvy.
5. Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.
6. Objednávateľ môže odstúpiť od zmluvy z dôvodu neplnenia ktoréhokoľvek bodu z článku IV tejto zmluvy.

**Čl. VIII**

**Záverečné ustanovenia**

1. Táto zmluva nadobúda platnosť dňom jej podpísania obidvomi zmluvnými stranami a účinnosť po jej zverejnení v zmysle platnej legislatívy, súčasne však najskôr po schválení zákazky v rámci kontroly verejného obstarávania poskytovateľom nenávratného finančného príspevku, t.j. po doručení správy z kontroly verejného obstarávania Objednávateľovi, ktorou poskytovateľ schváli predmetné verejné obstarávanie. Objednávateľ je povinný o skutočnosti doručenia správy s kontroly verejného obstarávania zhotoviteľa informovať písomne do 10 pracovných dní a vyzvať zhotoviteľa na prevzatie staveniska.
2. Okamihom podpisu tejto zmluvy obidvomi zmluvnými stranami je prejavený súhlas s celým jej obsahom.
3. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany. Dodatky nadobúdajú platnosť a účinnosť dňom ich podpísania obidvomi zmluvnými stranami.
4. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.
5. Zmluva je vypracovaná v 4 vyhotoveniach, z ktorých 2 sú určené pre zhotoviteľa a 2 pre objednávateľa.
6. Neoddeliteľnou súčasťou tejto zmluvy sú prílohy:

Príloha č. 1: Rozpočet stavby - ocenený výkaz výmer

Príloha č. 2: Zoznam subdodávateľov

Objednávateľ Zhotoviteľ

V Žitavciach dňa: 3.4.2018 V Komjaticiach dňa: 16.3.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zastúpený: Zastúpený:

Dr. Strieška Stanislav Ing. Peter. Machata

starosta obce predstavenstvo spoločnosti